5ί9Π3ΐυΓβ ΝοΙ 
νβΓίίίθά^ \ 




ϋΐ9ΐυΐΓ^?ΐ9Πθ(! 6γ 
νΑΚνΑΚΑ ΖΑΟΗί' 

03Ιθ: 2018.07.ΐ 
ΕΕ8Τ 
Κθ35θπ: 5ί8ΠΒα ΡϋΡ 
(θΓΠ&θίΙΐΙθύ) | 
ίοοΒίίοη: Α0τβ|5, ΕΙΙίπϊΚο 
Τγρο9Γ3{ϊο 


36519 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 Ιουλίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2857 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Προγράμματος Μεταπτυχιακών 
Σπουδών (ΠΜΣ) του Τμήματος Οργάνωσης και 
Διοίκησης Επιχειρήσεων της Σχολής Οικονομι¬ 
κών, Επιχειρηματικών και Διεθνών Σπουδών του 
Πανεπιστημίου Πειραιώς, με τίτλο «Διοίκηση Επι¬ 
χειρήσεων για Στελέχη» (Εχθευΐίνθ ΜΒΑ). 

2 Επανίδρυση Δι-ιδρυματικού Προγράμματος Με¬ 
ταπτυχιακών Σπουδών με τίτλο «Εφαρμοσμένη - 
Κλινική Κοινωνιολογία και Τέχνη», του Τμήματος 
Κοινωνιολογίας του Πανεπιστημίου Αιγαίου (επι- 
σπεύδον) σε συνεργασία με το Τμήμα Εικαστικών 
και Εφαρμοσμένων Τεχνών του Πανεπιστημίου 
Δυτικής Μακεδονίας. 

3 Δι-ιδρυματικό Πρόγραμμα Μεταπτυχιακών Σπουδών 
με τίτλο «Ψηφιακή Καινοτομία και Νεοφυής Επιχει¬ 
ρηματικότητα» του Τμήματος Μηχανικών Πληροφο¬ 
ριακών και Επικοινωνιακών Συστημάτων του Πανε¬ 
πιστημίου Αιγαίου (επισπεύδον), σε συνεργασία με 
τη Σχολή Ηλεκτρολόγων Μηχανικών και Μηχανικών 
Υπολογιστών του Εθνικού Μετσόβιου Πολυτεχνείου. 


ΑΠΟΦΑΣΕΙΣ 

Αριθμ. 20184261 (1) 

Επανίδρυση του Προγράμματος Μεταπτυχιακών 
Σπουδών (ΠΜΣ) του Τμήματος Οργάνωσης και 
Διοίκησης Επιχειρήσεων της Σχολής Οικονομι¬ 
κών, Επιχειρηματικών και Διεθνών Σπουδών του 
Πανεπιστημίου Πειραιώς, με τίτλο «Διοίκηση Επι¬ 
χειρήσεων για Στελέχη» (ΕχθευΙίνθ ΜΒΑ). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. συνεδρίασης 16η/13-6-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/Α') «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ιδίως 
του άρθρου 32 όπως τροποποιήθηκε και ισχύει και του 
άρθρου 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ.Β'/12-12-2017) «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 


3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων του 
ν. 4485/2017 (ΑΊ14) για θέματα μεταπτυχιακών σπουδών 
και εκπόνησης διδακτορικών διατριβών-Λοιπά θέματα», 
β) 164530/Ζ1 /3-10-2017 ΕΠΕΙΓΟΝ «Άμεσες ενέργειες και 
χρονοδιάγραμμα όσον αφορά τη λειτουργία των Ειδικών 
Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι. μετά 
τη δημοσίευση του ν. 4485/2017(Α' 114)», γ) 203446/Ζ1/ 
22-11-2017 «Διευκρινήσεις σχετικά με την εφαρμογή 
διατάξεων του ν. 4485/2017 (Α' 114), και δ) 227378/Ζ1/ 
22-12-2017 ΕΞ. ΕΠΕΙΓΟΝ «Εφαρμογή των διατάξεων του 
ν. 4485/2017 (ΑΊ 14) για θέματα μεταπτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189/τ.Α72.8.2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων. Παράρτημα δι¬ 
πλώματος», όπως τροποποιήθηκε και ισχύει. 

7. Την αριθμ. 99806/Β7/27-6-2014 (ΦΕΚ 1854/τ.Β7 
7-7-2014) «Έγκριση Προγράμματος Μεταπτυχιακών 
Σπουδών (ΠΜΣ) του Τμήματος Οργάνωσης και Διοίκη¬ 
σης Επιχειρήσεων της Σχολής Οικονομικών, Επιχειρη¬ 
ματικών και Διεθνών Σπουδών του Πανεπιστημίου Πει¬ 
ραιώς, με τίτλο "Διοίκηση Επιχειρήσεων για Στελέχη"» 
(Εχθευΐίνθ ΜΒΑ). 

8. Το ΦΕΚ 617/τ.ΥΟΔΔ/23-11-2017 στο οποίο δημοσιεύ- 
θηκε η αριθμ. 201656/Ζ1/21-11-2017 διαπιστωτική πρά¬ 
ξη του Υπουργού Παιδείας, Έρευνας και θρησκευμάτων 
(ΑΔΑ:72Ε34653ΠΣ-ΒΤΨ) περί εκλογής Πρύτανη και τριών 
(3) Αντιπρυτάνεων του Πανεπιστημίου Πειραιώς με θητεία 
τεσσάρων (4) ετών, από 1 -12-2017 έως 30-11 -2021. 

9. Τις 20176901/6-12-2017 (ΑΔΑ: Ω4Δ4469Β7Τ- 
0X6), 20181150/26-2-2018 (ΑΔΑ: ΨΣΤ9469Β7Τ-Μ93), 
20181709/19-3-2018 (ΑΔΑ: 6ΒΦ1469Β7Τ-ΤΟΥ) και 
20182231/16-4-2018 (ΑΔΑ: Ω063469Β7Τ-Ξ3Β) αποφά¬ 
σεις του Πρύτανη περί συγκρότησης και ανασυγκρότη¬ 
σης της Συγκλήτου του Πανεπιστημίου Πειραιώς. 

10. Το απόσπασμα πρακτικού της Συνέλευσης του 
Τμήματος Οργάνωσης και Διοίκησης Επιχειρήσεων του 
Πανεπιστημίου Πειραιώς (11.6.2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του Πανεπιστημίου Πειραιώς (συ¬ 
νεδρίαση 13.6.2018). 

12. Το αριθμ. πρωτ. 2038/12-8-2013 έγγραφο της ΑΔΙΠ 
από το οποίο προκύπτει ότι έχει ολοκληρωθεί η εξωτερι¬ 
κή αξιολόγηση του Τμήματος Οργάνωσης και Διοίκησης 
Επιχειρήσεων του Πανεπιστημίου Πειραιώς. 

13. Το αριθμ. πρωτ. 109302/Ζ1 /2-7-2018 έγγραφο του 
ΥΠ.Π.Ε.Θ., με θέμα «Ίδρυση Προγραμμάτων Μεταπτυχια¬ 
κών Σπουδών, σε εφαρμογή των διατάξεων του άρθρου 
32 του ν. 4485/2017 (ΑΊ14)» που αφορά στην έγκριση 
της ίδρυσης του ΠΜΣ. 

14. Το γεγονός ότι από την εφαρμογή των διατάξεων της 
παρούσας απόφασης δεν προκαλείται πρόσθετη δαπάνη 
εις βάρος του τακτικού προϋπολογισμού ή την κρατική 
επιχορήγηση του Πανεπιστημίου Πειραιώς, αποφασίζουμε: 

Την επανίδρυση από το ακαδημαϊκό έτος 2018-2019 
του Προγράμματος Μεταπτυχιακών Σπουδών (ΠΜΣ) του 
Τμήματος Οργάνωσης και Διοίκησης Επιχειρήσεων της 
Σχολής Οικονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς, με τίτλο «Διοίκηση Επι¬ 
χειρήσεων για Στελέχη» (Εχθευίίνθ ΜΒΑ) ως ακολούθως: 

Άρθρο 1 

Γενικές Διατάξεις 

Το Τμήμα Οργάνωσης και Διοίκησης Επιχειρήσεων της 
Σχολής Οικονομικών, Επιχειρηματικών και Διεθνών Σπου¬ 
δών του Πανεπιστημίου Πειραιώς θα οργανώσει και θα 
λειτουργήσει από το ακαδημαϊκό έτος 2018-2019 Πρό¬ 
γραμμα Μεταπτυχιακών Σπουδών (ΠΜΣ) με τίτλο «Διοίκη¬ 
ση Επιχειρήσεων για Στελέχη» (Εχθευίίνθ ΜΒΑ) σύμφωνα 
με τις διατάξεις της απόφασης αυτής και τις διατάξεις του 
ν. 4485/2017, όπως αυτός τροποποιήθηκε και ισχύει. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (ΠΜΣ) στη 
«Διοίκηση Επιχειρήσεων για Στελέχη» (ΠΜΣ.ΔΕΣ.), έχει 
ως αντικείμενο τη μόρφωση, εκπαίδευση και ανάπτυξη 
ικανών στελεχών διοίκησης. 

Στο πλαίσιο αυτό το ΠΜΣ συστηματικά επιδιώκει τους 
εξής σκοπούς: 

•Την παροχή σύγχρονης γνώσης υψηλής στάθμης στο 
πεδίο της διοίκησης των επιχειρήσεων. 

• Την υποστήριξη της έρευνας, κυρίως εμπειρικής, 
ώστε να προάγεται η γνώση. 

• Τη στενή σύνδεση της παρεχόμενης γνώσης με τις 


πραγματικές ανάγκες των ελληνικών επιχειρήσεων και 
της οικονομίας γενικότερα. 

•Τη δημιουργία μιας ευέλικτης οργανωτικής υποδο¬ 
μής που να ενισχύει τη διεθνή συνεργασία με αντίστοιχα 
ΠΜΣ του εξωτερικού και μέσω αυτής τη διεθνοποίηση 
του Προγράμματος. 

• Την προώθηση ή την αλλαγή της επαγγελματικής 
σταδιοδρομίας εργαζομένων πτυχιούχων που βρίσκο¬ 
νται ακόμη στα πρώιμα στάδια της πορείας τους. 

• Την παροχή των ουσιαστικών αλλά και τυπικών προ¬ 
σόντων στους σπουδαστές εκείνους που θα ήθελαν να 
συνεχίσουν τις σπουδές τους σε διδακτορικό επίπεδο. 

Άρθρο 3 

Μεταπτυχιακοί Τίτλοι 

Το ΠΜΣ απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στη «Διοίκηση Επιχειρήσεων για Στελέχη» 
(Εχθευΐινθ ΜΒΑ). 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί κάτοχοι τίτλου πρώτου κύ¬ 
κλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του 
άρθρου 34 του ν. 4485/2017. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του Δι¬ 
πλώματος Μεταπτυχιακών Σπουδών ορίζεται σε τρία (3) 
εξάμηνα για το πρόγραμμα πλήρους φοίτησης και σε ένα 
(1) επιπλέον εξάμηνο για το πρόγραμμα μερικής φοίτησης. 

Άρθρο 6 

Πρόγραμμα μαθημάτων 

Τα διδασκόμενα μαθήματα είναι εξαμηνιαία και κάθε 
κύκλος σπουδών που οδηγεί σε Μεταπτυχιακό Δίπλωμα 
περιλαμβάνει διδακτική απασχόληση (θεωρία, φροντι¬ 
στηριακές ασκήσεις), ερευνητική απασχόληση και ερ¬ 
γαστηριακές ασκήσεις. Η γλώσσα διδασκαλίας ορίζεται 
η ελληνική ή και η αγγλική. Οι μεταπτυχιακοί φοιτητές 
πρέπει να παρακολουθήσουν και να εξεταστούν επιτυ- 
χώς σε μαθήματα υποχρεωτικά, επιλογής, καθώς και να 
εκπονήσουν τη μεταπτυχιακή διπλωματική εργασία. 

Το σύνολο των πιστωτικών μονάδων για την απόκτηση 
του Δ.Μ.Σ. ανέρχεται σε 90 πιστωτικές μονάδες. 

Τα μαθήματα και η κατανομή τους ανά εξάμηνο πα¬ 
ρουσιάζονται στους ακόλουθους πίνακες: 


Πρώτο Εξάμηνο 


Τίτλος Μαθήματος 

Πιστωτικές Μονάδες 
(Ε0Τ5) 

Οικονομική για Στελέχη Επιχειρήσεων 

5 

Οργανωσιακή Συμπεριφορά και Διοίκηση Ανθρώπινου Παράγοντα 

5 

Διοικητική Αογιστική 

5 

Χρηματοοικονομική Διοίκηση 

5 

Διοίκηση Παραγωγής και Εφοδιασμού 

5 

Επιχειρηματικές Προβλέψεις 

Π 

Ειδικά Θέματα Οργανωσιακής Συμπεριφοράς και Ψυχολογίας 

5 

ΣΥΝΟΔΟ ΠΙΣΤΩΤΙΚΩΝ ΜΟΝΑΔΩΝ/Ε(ΤΓ5 

30 

Δεύτερο Εξάμηνο 

Τίτλος Μαθήματος 

Πιστωτικές Μονάδες 
(Ε0Τ5) 

Διοίκηση Μάρκετινγκ 

5 

Συμπεριφορική Χρηματοοικονομική 

ή 

Διεθνές Μάρκετινγκ 

5 

Στρατηγική και Πολιτική Επιχειρήσεων 

5 

Οικονομοτεχνικές Μελέτες, Επιχειρηματικότητα και Ηγεσία 

5 

Έναρξη μεταπτυχιακής διπλωματικής εργασίας 

10 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΈΤ5 

30 

Τρίτο Εξάμηνο 

Τίτλος Μαθήματος 

Πιστωτικές Μονάδες 
(Ε0Τ5) 

Μάθημα Επιλογής 

2,5 

Μάθημα Επιλογής 

2,5 

Μάθημα Επιλογής 

2,5 

Μάθημα Επιλογής 

2,5 

Μάθημα Επιλογής 

2,5 

Ολοκλήρωση μεταπτυχιακής διπλωματικής εργασίας 

17,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ/ΕΈΤ5 

30 

ΓΕΝΙΚΟ ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ (ΕΈΤ5) 

90 


Τα μαθήματα επιλογής είναι τα εξής: 


Τίτλος Μαθήματος 

Πιστωτικές Μονάδες 
(Ε0Τ5) 

Ειδικά θέματα Διεθνούς Μακροοικονομικής 

2,5 

Ειδικά θέματα Λογιστικής 

2,5 

Ειδικά θέματα Χρηματοοικονομικής 

2,5 

Ποσοτική Ανάλυση για Λήψη Αποφάσεων 

2,5 

Σύγχρονα Νομικά θέματα για Διοίκηση Επιχειρήσεων 

2,5 

Εργασιακές Σχέσεις 

2,5 

Θεωρία Διαπροσωπικών Σχέσεων 

2,5 

Άντληση Κεφαλαίων και Αποτίμηση Επιχειρήσεων 

2,5 

Ανάλυση Επενδύσεων 

2,5 

Αξιολόγηση Επιχειρηματικής Επίδοσης 

2,5 

Ειδικά θέματα Εφοδιαστικής 

2,5 

Ειδικά Σύγχρονα Θέματα Μάρκετινγκ 

2,5 

Εταιρική Διακυβέρνηση και Ηγεσία Διοικητικού Συμβουλίου 

2,5 

Διεθνείς Επιχειρήσεις 

2,5 

Συστήματα Ολοκληρωμένης Διαχείρισης Επιχειρηματικών Πόρων 

2,5 

Σχεδιασμός Μάρκετινγκ 

2,5 

Συγχωνεύσεις και Εξαγορές Επιχειρήσεων 

2,5 

Επιχειρηματικά Πληροφοριακά Συστήματα 

2,5 

Μελέτες Περιπτώσεων Διοικητικών Αποφάσεων 

2,5 

Πρότυπα Συστήματα Διαχείρισης 

2,5 

Επιχειρηματική Αναλυτική 

2,5 

Διαχείριση Τεχνολογίας και Καινοτομίας 

2,5 

Έρευνα Μάρκετινγκ 

2,5 

Προχωρημένη Χρηματοοικονομική Λογιστική και Ανάλυση 

2,5 

Ψηφιακό Μάρκετινγκ 

2,5 


Η τροποποίηση του προγράμματος μαθημάτων και η ανακατανομή των μαθημάτων τόσο μεταξύ των εξαμήνων 
όσο και στο επιπλέον εξάμηνο σπουδών του προγράμματος μερικής φοίτησης, μπορεί να γίνει με αποφάσεις των 

αρμοδίων οργάνων και θα περιλαμβάνονται στον Κανονισμό Μεταπτυχιακών Σπουδών. Με απόφαση της Συνέ¬ 
λευσης του Τμήματος είναι δυνατόν να γίνεται συνδιδασκαλία μαθημάτων διαφορετικών ΠΜΣ του Τμήματος και 
προκαταρκτικά μαθήματα στους φοιτητές του προγράμματος ανάλογα με το υπόβαθρο και το πρώτο πτυχίο τους. 

Άρθρο 7 

Αριθμός εισακτέων 

Ο αριθμός των εισακτέων στο ΠΜΣ ορίζεται κατ'ανώτατο όριο σε ογδόντα (80) άτομα κατ'έτος. 

Άρθρο 8 

Προσωπικό 

Στο ΠΜΣ θα απασχοληθούν μέλη ΔΕΠ τουΤμήματος ή άλλων Τμημάτων του ίδιου Πανεπιστημίου και άλλων Πα¬ 
νεπιστημίων της ημεδαπής καθώς και άλλες κατηγορίες διδασκόντων, όπως επίσης καταξιωμένοι επιστήμονες της 
αλλοδαπής που έχουν θέση ή προσόντα καθηγητή ή ερευνητή σε ερευνητικό κέντρο, καλλιτέχνες ή επιστήμονες 
αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο του Π.Μ.Σ., για 
την κάλυψη εκπαιδευτικών αναγκών του Π.Μ.Σ. σύμφωνα με τις διατάξεις του άρθρου 36 του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΠΜΣ θα χρησιμοποιηθεί η υπάρχουσα (ή μέρος της υπάρχουσας) υλικοτεχνική υποδομή 
(π.χ. αίθουσες διδασκαλίας, βιβλιοθήκη, εργαστήρια κ.λπ.) του Πανεπιστημίου Πειραιώς και του Τμήματος. 

Άρθρο 10 

Διάρκεια λειτουργίας 

Το ΠΜΣ θα λειτουργήσει για δέκα (10) έτη μέχρι και το ακαδημαϊκό έτος 2027-28. 

Άρθρο 11 

Χρηματοδότηση - Κόστος Λειτουργίας 


Σύμφωνα με το άρθρο 37 του ν. 4485/2017 το 70% του ετήσιου συνολικού κόστους λειτουργίας του ΠΜΣ αφορά 
στα λειτουργικά έξοδα του προγράμματος, εκτιμάται ενδεικτικά στο ποσό 312.032 € και αναλύεται σε κατηγορίες 
δαπανών ως εξής: 


Κατηγορίες Λειτουργικών Εξόδων 

Ποσά σε€ 

Δαπάνες εξοπλισμού και Δαπάνες Λογισμικού 

10.000 

Δαπάνες χορήγησης υποτροφιών σε μεταπτυχιακούς φοιτητές 

14.000 

Δαπάνες αναλωσίμων 

10.000 

Δαπάνες Μετακινήσεων Διδασκόντων του Π.Μ.Σ. 

20.000 

Δαπάνες Μετακινήσεων φοιτητών του Π.Μ.Σ. για εκπαιδευτικούς σκοπούς 

73.000 

Αμοιβές διδασκαλίας τακτικού προσωπικού του Α.Ε.Ι. 

50.000 

Αμοιβές έκτακτου διδακτικού προσωπικού των Α.Ε.Ι. που συμμετέχουν στην οργάνωση του Π.Μ.Σ. 

15.000 

Αμοιβές διδασκαλίας εξωτερικών συνεργατών από την ημεδαπή ή την αλλοδαπή (παρ. 5 άρθρο 36 
ν. 4485/2017) 

25.000 

Αμοιβές διοικητικής και τεχνικής υποστήριξης 

43.000 

Λοιπές Δαπάνες (έξοδα δημοσιότητας, προβολής, αγοράς εκπαιδευτικού υλικού, οργάνωσης συνε¬ 
δρίου, δαπάνες εργασιών πεδίου) 

50.032 

ΣΥΝΟΛΟ ΕΞΟΔΩΝ 

312.032 


Το 30% του ετήσιου συνολικού κόστους λειτουργίας αφορά στην κάλυψη λειτουργικών εξόδων του Ιδρύματος 
και εκτιμάται ενδεικτικά στο ποσό των 133.728 €. 

Το κόστος λειτουργίας του Π.Μ.Σ. θα καλύπτεται κυρίως από το τέλος φοίτησης που θα καταβάλλουν οι φοιτητές 
κάθε κύκλου το ύψος των οποίων ανέρχεται στο ποσό των 7.960 ευρώ και δευτερευόντως από δωρεές, παροχές, 
κληροδοτήματα, χορηγίες, ερευνητικά προγράμματα, προγράμματα της Ε.Ε. ή άλλων διεθνών οργανισμών. 

Άρθρο 12 

Μεταβατικές διατάξεις 

Όσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 4 Ιουλίου 2018 

Ο Πρύτανης 

ΑΓΓΕΛΟΣ ΚΟΤΙΟΣ 

Αριθμ. 2874 _ (2) 

Επανίδρυση Δι-ιδρυματικοΰ Προγράμματος Με¬ 
ταπτυχιακών Σπουδών με τίτλο «Εφαρμοσμένη - 
Κλινική Κοινωνιολογία καιΤέχνη», τουΤμήματος 
Κοινωνιολογίαςτου Πανεπιστημίου Αιγαίου (επι- 
σπεύδον) σε συνεργασία με το Τμήμα Εικαστικών 
και Εφαρμοσμένων Τεχνών του Πανεπιστημίου 
Δυτικής Μακεδονίας. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Αριθμ. συνεδρίας 98/30.04.2018) 

Αφού έλαβε υπόψη: 

-Τις διατάξεις του π.δ. 83/1984 (ΦΕΚ Α'31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220/Α/03.11.2008) και με τις διατά¬ 
ξεις των άρθρων 13-15 του «Κώδικα Διοικητικής Δια¬ 
δικασίας». 

-Τις διατάξεις του άρθρου 13 παρ. 2περ. ιθ και του άρ¬ 
θρου 32, παρ. 1, εδάφιο β, του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» (ΦΕΚ 114/04.08.2017/τ. Α') 
καθώς και των 30 έως και 37,43,45 και 85 του ιδίου νόμου. 

- Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

-Την αριθμ. 7862/09.09.2014 απόφαση του Συμβου¬ 
λίου του Ιδρύματος και την υπ' αριθμ. 11/10.09.2014 
απόφαση Πρύτανη «Ορισμός Αναπληρωτών Πρύτανη, 
μεταβίβαση αρμοδιοτήτων στους Αναπληρωτές Πρύτα¬ 
νη και καθορισμός σειράς αναπλήρωσης του Πρύτανη 
του Πανεπιστημίου Αιγαίου (ΦΕΚ 2458/16.09.2014/τ.Β'). 

-Την αριθμ. 216772/Ζ1/8.12.2017 υπουργική απόφα¬ 
ση (ΦΕΚ 4334/12.12.2017/τ.Β') με τίτλο «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

-Την 838/30.12.2016 απόφαση Πρύτανη (ΦΕΚ 18/ 
13.1.2017/τ.Β') με θέμα «Έγκριση ίδρυσης-λειτουργίας 
Διατμηματικού-Διιδρυματικού Προγράμματος Μεταπτυ¬ 
χιακών Σπουδών του Τμήματος Κοινωνιολογίας της Σχο¬ 
λής Κοινωνικών Επιστημών του Πανεπιστημίου Αιγαίου 
σε συνεργασία μετοΤμήμα Εικαστικών και Εφαρμοσμέ- 
νωνΤεχνώντου Πανεπιστημίου Δυτικής Μακεδονίας, με 
τίτλο "Εφαρμοσμένη - Κλινική Κοινωνιολογία καιΤέχνη"». 

-Την απόφαση της αριθμ. 54/7.3.2018/θέμα 3.2 Συνε¬ 
δρίασης της Συνέλευσης του Τμήματος Κοινωνιολογίας. 

- Την απόφαση της αριθμ. 57/23.4.2018 Συνεδρίασης 
της Συγκλήτου του Πανεπιστημίου Δυτικής Μακεδονίας. 

-Το υπ' αριθμ. 262/05.03.2018 Ειδικό Πρωτόκολλο 
Συνεργασίας μεταξύ τουΤμήματος Κοινωνιολογίας του 
Πανεπιστημίου Αιγαίου και του Τμήματος Εικαστικών 
και ΕφαρμοσμένωνΤεχνών του Πανεπιστημίου Δυτικής 
Μακεδονίας. 


- Την απόφαση της αριθμ. 12/30.04.2018 συνεδρίασης 
της Επιτροπής Μεταπτυχιακών Σπουδών του Πανεπι¬ 
στημίου Αιγαίου, θέμα 2.1 «Πρόταση επανίδρυσης Δι- 
ιδρυματικού Προγράμματος Μεταπτυχιακών Σπουδών 
με τίτλο "Εφαρμοσμένη - Κλινική Κοινωνιολογία και Τέ¬ 
χνη" τουΤμήματος Κοινωνιολογίαςτου Πανεπιστημίου 
Αιγαίου (επισπεύδον) σε συνεργασία με το Τμήμα Εικα¬ 
στικών και ΕφαρμοσμένωνΤεχνών του Πανεπιστημίου 
Δυτικής Μακεδονίας», σύμφωνα με την οποία αποδέχε¬ 
ται την ανωτέρω εισήγηση τουΤμήματος Κοινωνιολογίας 
του Πανεπιστημίου Αιγαίου σχετικά με την επανίδρυση 
και ως εκ τούτου τη διαβιβάζει στη Σύγκλητο για τις πε¬ 
ραιτέρω ενέργειες. 

-Το αριθμ. 98 (επαναληπτική)/30.04.2018 πρακτικό της 
συνεδρίασης της Συγκλήτου θέμα 2ο «Ίδρυση/Επανίδρυ¬ 
ση Προγραμμάτων Μεταπτυχιακών ΣπουδώνΤμημάτων 
του Ιδρύματος». 

- Τ ο γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Την επανίδρυση του Δι-ιδρυματικού Προγράμματος 
Μεταπτυχιακών Σπουδών με τίτλο «Εφαρμοσμένη - Κλι¬ 
νική Κοινωνιολογία καιΤέχνη», τουΤμήματος Κοινωνι- 
ολογίας του Πανεπιστημίου Αιγαίου (επισπεύδον) σε 
συνεργασία με το Τμήμα Εικαστικών και Εφαρμοσμέ¬ 
νων Τεχνών του Πανεπιστημίου Δυτικής Μακεδονίας, 
ως ακολούθως: 

Άρθρο 1 

Γενικές Διατάξεις 

ΤαΤμήματα Κοινωνιολογίας και Εικαστικών και Εφαρ¬ 
μοσμένων Τεχνών των Πανεπιστημίων Αιγαίου και Δυτι¬ 
κής Μακεδονίας συνεργάζονται για την επανίδρυση και 
λειτουργία από το ακαδ. έτος 2018 - 2019, σύμφωνα με 
τις διατάξεις του ν. 4485/2017 (ΦΕΚ 114/4-8-2017/τ.Α') 
Δι-ιδρυματικού Προγράμματος Μεταπτυχιακών Σπου¬ 
δών (ΔΠΜΣ) με τίτλο «Εφαρμοσμένη-Κλινική Κοινωνι- 
ολογία καιΤέχνη». 

Άρθρο 2 

Γνωστικό Αντικείμενο -Σκοπός 

Το Π.Μ.Σ. στοχεύει στην κριτική μελέτη των κλασικών 
και σύγχρονων παραδειγμάτων κοινωνικής θεωρίας για 
την μίκρο- και μάκρο- κοινωνική ανάλυση των φαινομέ¬ 
νων κοινωνικής αναπαραγωγής και κοινωνικού μετασχη¬ 
ματισμού και την αξιοποίησή τους με απώτερο σκοπό 
την προαγωγή της κοινωνικής αλλαγής, της συλλογικής 
δράσης και της κοινωνικής δικαιοσύνης με βασικά ερ¬ 
γαλεία την κοινωνική συνηγορία, την πρόληψη, την κοι¬ 
νωνική ενδυνάμωση, την τέχνη και την έρευνα δράσης. 

Οι απόφοιτοι του Π.Μ.Σ. θα μπορούν να εργαστούν ως 
ειδικευμένα στελέχη σε οργανισμούς, φορείς, υπηρεσί¬ 
ες, επίσημους και αυτόνομους θεσμούς που σχετίζονται 
με το σχεδιασμό και υλοποίηση πολιτικών σε θέματα 
κοινωνικής και περιβαλλοντικής προστασίας, αναπη¬ 
ρίας, κοινωνικής και ψυχικής υγείας, ψυχοκοινωνικών 
παρεμβάσεων και θεραπευτικών κοινοτήτων, στελεχών 
δημοσίων ή ιδιωτικών οργανισμών και μηχανισμών λή- 

ψης αποφάσεων ή διοίκησης, Οργανισμών Περιφερει¬ 
ακής Διοίκησης και Τοπικής Αυτοδιοίκησης, ΜΚΟ, δικη¬ 
γόρων, δικαστών, εκπαιδευτικών σε κρίσιμα πεδία της 
δημιουργικής κοινωνικής παρέμβασης και αλληλεγγύης. 
Η εκπαίδευση των φοιτητών του Π.Μ.Σ ως στελεχών για 
τη δημιουργία δικτύων συνεργατικής και συνεργικής 
δράσης σε τοπικό κοινοτικό αλλά και ευρωπαϊκό πλαίσιο. 
Η δημιουργία κοινοτήτων και δομών αλληλεγγύης μέσω 
της τέχνης σε ομάδες και παγκόσμιες κοινότητες. 
Ειδικότερα το Π.Μ.Σ. στοχεύει: 
α) στην απόκτηση γνώσεων και δεξιοτήτων διεξαγω¬ 
γής κοινωνικής ανάλυσης και κοινωνικής έρευνας με 
έμφαση στην έρευνα δράσης, τις ποιοτικές μεθόδους, 
τη μελέτη αρχείων και την τήρηση της ακαδημαϊκής και 
ερευνητικής δεοντολογίας, 
β) στις θεραπευτικές εφαρμογές της κοινωνιολογίας 
και της Τέχνης στην υποστήριξη κοινωνικών, καλλιτε¬ 
χνικών και θεραπευτικών παρεμβάσεων σε θέματα κοι¬ 
νωνικής προστασίας, αυτονομίας θεραπευτικών κοινο¬ 
τήτων, προστασίας του περιβάλλοντος και ανθρωπίνων 
δικαιωμάτων, 

γ) στην απόκτηση και εφαρμογή δεξιοτήτων για την 
διαχείριση και αντιμετώπιση κοινωνικών συγκρούσεων 
που σχετίζονται με την διαφορετικότητα, την αποστέ- 
ρηση και την κοινωνική αδικία, 
δ) στην απόκτηση δεξιοτήτων στην κοινωνική και χει- 
ραφετητική συμβουλευτική ατόμων και ομάδων που 
έχουν υποστεί κοινωνικό αποκλεισμό μέσω της δημι¬ 
ουργικής δράσης, και της δημιουργικής αλληλεγγύης, 
της καλλιτεχνικής έκφρασης, και της συλλογικής δράσης, 
ε) στην καλλιέργεια μιας αναστοχαστικής στάσης στην 
κοινωνική θεωρία και τη δημιουργική γεφύρωσήτηςμε 
την θεωρία της αισθητικής, την πολιτική και κοινωνική 
φιλοσοφία, και την ψυχολογία, 
στ) στην απόκτηση ειδικών γνώσεων και αρχών για 
τον σχεδίασμά, την υλοποίηση και την αξιολόγηση ψυ- 
χοκοινωνικών παρεμβάσεων, κοινωνικής διάγνωσης και 
πρόληψης, και εναλλακτικής δράσης. 

Άρθρο 3 

Μεταπτυχιακός Τίτλος 

Το Δ.Π.Μ.Σ. απονέμει Δίπλωμα Μεταπτυχιακών Σπου¬ 
δών (Δ.Μ.Σ.) στα γνωστικά πεδία της Κλινικής Κοινωνιο- 
λογίας και της Τέχνης. 

Άρθρο 4 

Χρονική Διάρκεια Φοίτησης 
Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα. 

Άρθρο 5 

Πιστωτικές Μονάδες - 

Γλώσσα Διεξαγωγής του Προγράμματος 
Το σύνολο των Πιστωτικών Μονάδων (Ε(ΙΤ5) που απαι¬ 
τούνται ανά εξάμηνο είναι τριάντα (30) (Ε(ΙΤ5) και για 
την απόκτηση του Δ.Μ.Σ. ανέρχονται σε ενενήντα (90) 
Πιστωτικές Μονάδες (ΕΘΤ5). 

Η γλώσσα διδασκαλίας των μαθημάτων είναι η ελλη¬ 
νική. Η γλώσσα εκπόνησης της διπλωματικής εργασίας 


είναι η ελληνική. Με την σύμφωνη γνώμη του επιβλέπο- 
ντος καθηγητή και του φοιτητή η διπλωματική εργασία 
μπορεί να εκπονηθεί και στην αγγλική γλώσσα. 

Άρθρο 6 

Χρονική Διάρκεια Άειτουργίας 

του Προγράμματος 

Το Π.Μ.Σ. θα λειτουργήσει μέχρι και το Ακαδ. Έτος 
2023-2024. 

Άρθρο 7 

Τέλη φοίτησης 

Οι συμμετέχοντες/ουσες στο ΠΜΣ καταβάλουν τέλη 
φοίτησης ύψους 2.000 €. 

Άρθρο 8 

Αοιπές Ρυθμίσεις 

Οσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 30 Απριλίου 2018 

Ο Πρύτανης κ.α.α. 

Ο Αναπληρωτής Πρύτανη Διεθνών Συνεργασιών, 

Φοιτητικών Θεμάτων και Θεμάτων Αποφοίτων 

ΣΠΥΡΙΔΩΝ ΣΥΡΟΠΟΥΆΟΣ 


Αριθμ. 4134 _ (3) 

Δι-ιδρυματικό Πρόγραμμα Μεταπτυχιακών 
Σπουδών με τίτλο «Ψηφιακή Καινοτομία και Νε¬ 
οφυής Επιχειρηματικότητα» του Τμήματος Μη¬ 
χανικών Πληροφοριακών και Επικοινωνιακών 
Συστημάτων του Πανεπιστημίου Αιγαίου (επι- 
σπεύδον), σε συνεργασία με τη Σχολή Ηλεκτρο¬ 
λόγων Μηχανικών και Μηχανικών Υπολογιστών 
του Εθνικού Μετσόβιου Πολυτεχνείου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(Αριθμ. συνεδρίας 102/25.05.2018) 

Έχοντας υπόψη: 

-Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

-Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220/Α/03.11.2008) και με τις διατάξεις 
των άρθρων 13-15 του «Κώδικα Διοικητικής Διαδικασίας». 

-Τις διατάξεις του άρθρου 13παρ. 2 περ. ιθ και του άρ¬ 
θρου 32, παρ. 1, εδάφιο β, του ν. 4485/2017 «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις» (ΦΕΚ 114/04.08.2017, τ.Α') 
καθώς και των 30 έως και 37,43 και 85 του ιδίου νόμου. 

-Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 

και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

- Την 216772/Ζ1 /8.12.2017 υπουργική απόφαση 
(ΦΕΚ 4334/12.12.2017/τ.Β') με τίτλο «Τρόπος κατάρτισης 
του αναλυτικού προϋπολογισμού λειτουργίας και της 
έκθεσης βιωσιμότητας των Προγραμμάτων Μεταπτυ¬ 
χιακών Σπουδών». 

-Την απόφαση της αριθμ. 12/1.3.2018/θέμα 3.1 Συ¬ 
νεδρίασης της Συνέλευσης του Τμήματος Μηχανικών 
Πληροφοριακών και Επικοινωνιακών Συστημάτων. 

-Το Σχέδιο του Ειδικού Πρωτοκόλλου Συνεργασίας με¬ 
ταξύ τουΤμήματος Μηχανικών Πληροφοριακών και Επι- 
κοινωνιακών Συστημάτων του Πανεπιστημίου Αιγαίου 
(επισπεύδον), σε συνεργασία με τη σχολή Ηλεκτρολόγων 
Μηχανικών και Μηχανικών Υπολογιστών του Εθνικού 
Μετσόβιου Πολυτεχνείου. 

-Την απόφαση της αριθμ. 03/04/2018 Συνεδρίασης 
της Γενικής Συνέλευσης της Σχολής Ηλεκτρολόγων Μη¬ 
χανικών και Μηχανικών Υπολογιστών. 

-Την απόφαση της αριθμ. 4/10.5.2018/θέμα 4.Α.20 Συ¬ 
νεδρίασης της Συγκλήτου Ε. Σ. του Εθνικού Μετσόβιου 
Πολυτεχνείου. 

-Την απόφαση της αριθμ. 15/25.5.2018 συνεδρία¬ 
σης της Επιτροπής Μεταπτυχιακών Σπουδών του Πα¬ 
νεπιστημίου Αιγαίου, θέμα 2.1 «Πρόταση ίδρυσης Δι- 
ιδρυματικού Προγράμματος Μεταπτυχιακών Σπουδών 
με τίτλο "Ψηφιακή Καινοτομία και Νεοφυής Επιχειρημα¬ 
τικότητα" του Τμήματος Μηχανικών Πληροφοριακών 
και Επικοινωνιακών Συστημάτων του Πανεπιστημίου 
Αιγαίου (επισπεύδον), σε συνεργασία με τη σχολή Ηλε¬ 
κτρολόγων Μηχανικών και Μηχανικών Υπολογιστών 
του Εθνικού Μετσόβιου Πολυτεχνείου», σύμφωνα με 
την οποία αποδέχεται την ανωτέρω εισήγηση τουΤμή¬ 
ματος Μηχανικών Πληροφοριακών και Επικοινωνιακών 
Συστη μάτων του Πανεπιστημίου Αιγαίου σχετικά με την 
ίδρυση και ως εκ τούτου τη διαβιβάζει στη Σύγκλητο για 
τις περαιτέρω ενέργειες. 

- Το πρακτικό της αριθμ 102 (επαναληπτικής)/ 
25.05.2018 έκτακτης συνεδρίασης της Συγκλήτου θέμα 
3.2. «Ίδρυση Δι-ιδρυματικών Προγραμμάτων Μεταπτυ¬ 
χιακών Σπουδών Τμημάτων του Ιδρύματος». 

- Τ ο γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζει: 

Την ίδρυση του Δι-ιδρυματικού Προγράμματος Μετα¬ 
πτυχιακών Σπουδών με τίτλο «Ψηφιακή Καινοτομία και 
Νεοφυής Επιχειρηματικότητα» του Τμήματος Μηχανι¬ 
κών Πληροφοριακών και Επικοινωνιακών Συστημάτων 
του Πανεπιστήμιου Αιγαίου σε συνεργασία με τη Σχολή 
Ηλεκτρολόγων Μηχανικών και Μηχανικών Υπολογιστών 
του Εθνικού Μετσόβιου Πολυτεχνείου, ως ακολούθως: 

Άρθρο 1 

Γενικές Διατάξεις 

Το Τμήμα Μηχανικών Πληροφοριακών και Επικοινω- 
νιακών Συστημάτων του Πανεπιστημίου Αιγαίου και η 
Σχολή Ηλεκτρολόγων Μηχανικών και Μηχανικών Υπο¬ 
λογιστών του Εθνικού Μετσόβιου Πολυτεχνείου συνερ¬ 


γάζονται για την ίδρυση και λειτουργία από το ακαδ. 
έτος 2018-19 -σύμφωνα με τις διατάξεις του ν. 4485/2017 
(ΦΕΚ 114/4-8-2017/τ.Α')-Δι-ιδρυματικού Προγράμματος 
Μεταπτυχιακών Σπουδών (ΔΠΜΣ) με τίτλο «Ψηφιακή 
Καινοτομία και Νεοφυής Επιχειρηματικότητα». 

Άρθρο 2 

Γνωστικό Αντικείμενο -Σκοπός 

Αντικείμενο του Δι-ιδρυματικού Προγράμματος Με¬ 
ταπτυχιακών Σπουδών (Δ.Π.Μ.Σ.) είναι η παροχή εξει- 
δικευμένων γνώσεων μεταπτυχιακού επιπέδου στην 
επιστήμη της Διοίκησης Νεοφυών Επιχειρήσεων μέσω 
της προσέγγισης των θεωρητικών και πρακτικών ζητη¬ 
μάτων του σύγχρονου Ηλεκτρονικού Επιχειρείν: τεχνικές 
και στρατηγικές του ψηφιακού μάρκετινγκ, επιχειρημα¬ 
τικά μοντέλα, ο ρόλος των πληροφοριακών συστημά¬ 
των στο σύγχρονο οργανισμό, ψηφιακά 5ΐ3Γΐυρ$ και 
ψηφιακές υπηρεσίες. Οι απόφοιτοι του Δ.Π.Μ.Σ. στην 
Ψηφιακή Καινοτομία και Νεοφυής Επιχειρηματικότητα 
θα αποκτήσουν σημαντικές και ουσιαστικές γνώσεις και 
ικανότητες για την εξέλιξη της καριέρας τους. Θα είναι 
σε θέση να σκέφτονται δημιουργικά (ουΐ-οί-ΐΓΐθ-όοχ) και 
να επιχειρούν στοχεύοντας σε διεθνές κοινό και με προ¬ 
οπτικές εξαιρετικά γρήγορης ανάπτυξης. Οι απόφοιτοι 
που θα διακριθούν θα έχουν την ευκαιρία να συζητήσουν 
προοπτικές εξέλιξης με συνεργαζόμενες επιχειρήσεις και 
φορείς σε Ελλάδα και εξωτερικό. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Ψηφιακή Καινοτομία και Νεοφυή Επιχει¬ 
ρηματικότητα». Στον μεταπτυχιακό τίτλο αναφέρονται 
όλα τα συνεργαζόμενα Τμήματα και Σχολές, καθώς και τα 
δύο υπό συνεργασία ιδρύματα μετά εμβλήματάτους. Ο 
μεταπτυχιακός τίτλος υπογράφεται από τον/την Πρύτα¬ 
νη, τον/την Πρόεδρο τουΤμήματος και τον/την Γραμμα¬ 
τέα του Τ μήματος ή τους/τις νόμιμους/ες αναπληρωτές/ 
ρώτριές τους του Πανεπιστημίου Αιγαίου. 

Άρθρο 4 

Χρονική Διάρκεια Φοίτησης 

Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε τέσ¬ 
σερα (4) εξάμηνα με δυνατότητα απονομής διπλώματος 
στο 3ο εξάμηνο εφόσον έχουν συμπληρωθεί οι απαιτού- 
μενες μονάδες ΕΘΤ5. 

Άρθρο 5 

Πιστωτικές Μονάδες - 

Γλώσσα Διεξαγωγής του Προγράμματος 

Η χρονική διάρκεια φοίτησης για την απονομή του 
Διπλώματος Μεταπτυχιακών Σπουδών ορίζεται σε τέσ¬ 
σερα (4) εξάμηνα με δυνατότητα απονομής διπλώματος 
στο 3ο εξάμηνο εφόσον έχουν συμπληρωθεί οι απαιτού- 
μενες μονάδες ΕΘΤ5. 

Η γλώσσα διδασκαλίας των μαθημάτων είναι η ελλη¬ 
νική με εξειδικευμένη ορολογία στα αγγλικά. Ορισμένες 
διαλέξεις σε ειδικά θέματα, καθώς και μέρος της ύλης 

προς μελέτη δύναται να είναι στην αγγλική γλώσσα. Προ- 
βλέπεται η δυνατότητα διεξαγωγής εν όλω ή εν μέρει 
μαθημάτων στην αγγλική γλώσσα κατόπιν απόφασης 
της ΕΔΕ. 

Η γλώσσα εκπόνησης της διπλωματικής εργασίας εί¬ 
ναι η ελληνική ή η αγγλική με τη σύμφωνη γνώμη του 
επιβλέποντος/ουσας καθηγητή/τριας και του φοιτητή/ 
τριας. 

Η διδασκαλία των μαθημάτων γίνεται διά ζώσης και 
με μέσα εξ αποστάσεως εκπαίδευσης, όχι σε ποσο¬ 
στό μεγαλύτερο του 35% κατά την παρ. 3, άρθρο 30 
του ν. 4485/2017. 

Άρθρο 6 

Χρονική Διάρκεια Λειτουργίας 
του Προγράμματος 

Το Δι-ιδρυματικό Π.Μ.Σ. θα λειτουργήσει μέχρι και το 
Ακαδ. Έτος 2025-2026. Για τη συνέχισή του θα εισηγηθεί 
η ΕΔΕ. 


Άρθρο 7 

Τέλη φοίτησης 

Οι συμμετέχοντες/ουσες στο ΠΜΣ καταβάλουν τέλη 
φοίτησης ύψους 4.500 €. 

Άρθρο 8 

Λοιπές Ρυθμίσεις 

Οσα θέματα δεν ρυθμίζονται στην παρούσα απόφα¬ 
ση θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Ιουνίου 2018 

Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

